क्या टीम इंडिया की ताकत बन पाएंगे ये युवा फिरकी गेंदबाज?  
श्रीलंकाई दौरे के लिए चुनी गई टीम इंडिया में तीन स्पेशलिस्ट स्पिनरों को जगह दी गई है। टीम मैनेजमेंट की सोच है कि उप महाद्वीप की पिचों पर ये स्पिनर्स टीम की ताक़त बन सकेंगे और टी-20 वर्ल्ड कप के लिए भी इनकी परख हो जाएगी।
टीम इंडिया के बाक़ी खिलाड़ियों के लिए पिछला महीना भले ही आराम का रहा हो, विवाद पंजाब के इस लेग स्पिनर का पीछा कर उनके आराम में खलल डालते रहे। राहुल शर्मा को अब तक सिर्फ तीन वनडे मैच खेलने का मौका मिल पाया है, जिसमें उन्होंने 5 विकेट झटके हैं। अगर उन्हें प्लेइंग इलेवन में जगह मिलती है, तो खुद को साबित करने के लिए उन्हें जद्दोजहद करनी होगी।